"Δεν υπάρχει ακόμη συγκεκριμένη ημερομηνία για την επιστροφή του πρέσβη στην Ελλάδα" ανέφερε η πηγή

Το φθινόπωρο, πιθανότατα στα τέλη Σεπτεμβρίου, θα αποχωρήσει από τη Μόσχα ο Έλληνας πρέσβης στη Ρωσία Ανδρέας Φρυγανάς αναφέρει το ρωσικό πρακτορείο ΙTAR TASS, επικαλούμενο ελληνική διπλωματική πηγή.

«Δεν υπάρχει ακόμη συγκεκριμένη ημερομηνία για την επιστροφή του πρέσβη στην Ελλάδα» ανέφερε η πηγή σύμφωνα με το πρακτορείο. «Είναι πιθανό να εγκαταλείψει τη Ρωσία το φθινόπωρο, στα τέλη Σεπτεμβρίου» πρόσθεσε.

Το TASS υπενθυμίζει ότι «την περασμένη εβδομάδα, μια ελληνική διπλωματική πηγή ανέφερε στο πρακτορείο ότι ο Φρυγάνας ανακλήθηκε στην Αθήνα, και ότι θα αντικατασταθεί από νέο πρέσβη». Σημειώνεται ότι τo ελληνικό υπουργείο Εξωτερικών είχε διαψεύσει την πληροφορία αυτή.